**ОБЩИНА ХАДЖИДИМОВО**

гр. Хаджидимово 2933, ул. “Димо Хаджидимов” № 46, тел**.: 07528/29-22, факс: 07528/89 20**

е-mail: ob\_hd@abv.bg, obchtina\_Hadjidimovo@mail.bg

--------------------------------------------------------------------------------------------------------------------------------

Изх. № 40 – 00- 63 /01.10.2021 г.

**ДО**

**РЪКОВОДСТВАТА НА :**

**Партия „Има такъв народ”**

**Коалиция „ГЕРБ - СДС”
Коалиция „БСП за България“**

**Коалиция „Демократична България - обединение”**

**Партия „ДПС”**

**Коалиция „Изправи се! Мутри вън!”**

**П О К А Н А**

 **ОТНОСНО :** Провеждане на консултации за определяне състава на СИК, и назначаването им за произвеждане на изборите за президент и вицепрезидент на републиката и за народни представители за Народно събрание на 14 ноември 2021 г.

На основание чл. 91 от Изборния кодекс и решение № 644-ПВР/НС/29.09.2021г.на ЦИК - НАСРОЧВАМ КОНСУЛТАЦИИ ЗА ОПРЕДЕЛЯНЕ СЪСТАВА НА СЕКЦИОННИТЕ ИЗБИРАТЕЛНИ КОМИСИИ В ОБЩИНА ХАДЖИДИМОВО:

**На 06.10.2021г (СРЯДЯ),** от **11.00 часа** , в заседателната зала на

ОбС гр. Хаджидимово ,на ул. “Димо Хаджидимов” № 46, **Ви каня** на консултации за определяне състава на СИК, и назначаването им за произвеждане на изборите за президент и вицепрезидент на републиката и за народни представители за Народно събрание на 14 ноември 2021 г.

Консултациите са публични. В тях участват представителите на парламентарно представените партии и коалиции в 46-ото Народно събрание. В консултациите могат да участват и други партии и коалиции, които не са парламентарно представени.

**УВАЖАЕМИ ДАМИ И ГОСПОДА** ,

  **Съгласно чл. 91, ал. 4 и ал. 5 от ИК, участващите представители на партиите или коалициите от партии,** **при консултациите следва** **да представят следните документи:**

а)писмено предложение за състав на СИК, което съдържа имената на предложените лица, единен граждански номер, длъжност в комисията, образование, специалност , наименованието на партията или коалицията, която ги предлага, и телефон за връзка с предложеното за член на СИК лице;

б)заверено от партията копие на удостоверение за актуално правно състояние на партията, издадено не по-рано от 02.09.2021 г. , или копие от решение за образуване на коалицията за участие в изборите за 46-то Народно събрание, с което се удостоверяват имената на лицата, представляващи съответната партия или коалиция;

в)пълномощно подписано от лицата, представляващи съответната партия или коалиция или заверено копие от такова пълномощно, в случаите, когато в консултациите участват упълномощени лица;

г) списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно или когато член на СИК не се яви в изборния ден. Заместването се извършва с решение на РИК. Списъкът трябва да съдържа данните, посочени в буква „а“.

**Изисквания към членовете на СИК :**

1. За членове на СИК се назначават лица, които:

а) имат право да гласуват в изборите за президент и вицепрезидент на републиката и за народни представители за Народно събрание на 14 ноември 2021 г.и владеят български език.

 При предлагане за членове на СИК трябва да се спазват разпоредбите, касаещи ограниченията по чл. 66 от ИК.

С уважение ,**Людмил Терзиев ..** /п./

***/ КМЕТ НА ОБЩИНА ХАДЖИДИМОВО/***